
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,
DE DISCIPLINĂ ŞI IMUNITĂŢI
	
	                             Bucureşti, 10 februarie 2015
                             Nr. 4c-11/59/03.02.2015


  







                   Pl-x 574/2014
       AVIZ
       asupra

 propunerii legislative privind modificarea Legii educaţiei naţionale nr.1/2011
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea Legii educaţiei naţionale nr.1/2011, trimisă cu adresa nr. Pl-x 574 din 2 februarie 2015, înregistrată cu nr. 4c-11/59 din 3 februarie 2015.

Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.
Iniţiativa legislativă are ca obiect de reglementare modificarea alin.(2), (21), (3) şi (41) ale art.96 din Legea educaţiei naţionale nr.1/2011, cu modificările şi completările ulterioare, avându-se în vedere îmbunătăţirea cadrului de reprezentare a elevilor, ca beneficiari principali ai sistemului educaţional din România, prin acordarea dreptului de participare a reprezentantului elevilor din unitatea de învăţământ la şedinţele consiliului de administraţie.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 10 februarie 2015.

Membrii comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis prin adresa cu nr.136 din 15 ianuarie 2015 şi avizul favorabil cu observaţii şi propuneri al Consiliului Legislativ, aviz transmis prin adresa cu nr.1416 din 23 decembrie 2014.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 
În raport de obiectul şi conţinutul reglementării, propunerea legislativă face parte din categoria legilor organice, fiind incidente dispoziţiile art.73 alin. (3) lit. n) din Constituţia României, republicată.

Şef serviciu,


               
Rodica Penescu  





Ciprian Bucur


PAGE  

_1484565182.unknown

